Ret e voe dezhañ chom a-sav gant e studioù abalamour d'an droug skevent, ha neuze mont d'ur sanatoriom (1940-1946). N'en deus ket  bevet e Breizh ken, tapet ma oa da vat gant ar boan-skevent. Kement-se avat ne viras ket outañ a ober studioù uhel, er c'hontrel : kelenner skol-veur war ar gwir e oa, ha studioù war ar saozneg, an istor hag an armerzh en doa graet ivez. Etre ar bloavezhioù 1949 ha 1954 e voe ret dezhañ mont en-dro d'un ti-yac'haat. Goude-se e labouras e Bro-Dunizia betek ar bloavezh 1960 ma'z eas da Grenoble, lec'h ma chomas mestr-skoazeller betek 81. Rankout a reas, abalamour d'e yec'hed ur wech ouzhpenn, ehanañ 4 bloaz  a-raok mont e retred.